SEO for webshops » | Webbureau & SEO\nAlle webshops bør sætte ressourcer klar til søgemaskineoptimering. SEO er nemlig en af de bedste måder at trække besøgende til, og hvis du samtidig har gode produkter parat i sortimentet, vil du formentligt mærke rigtigt gode effekter.\nMen søgemaskineoptimering er ikke altid nemt. Især ikke hvis du mangler erfaring eller ikke har nok tid. Ekstern SEO er en svær disciplin, som ofte kræver lidt hjælp udefra. Du er velkommen til at kontakte os, hvis du føler at du mangler hjælp til dette, men ellers kommer der her en håndfuld gratis tips til SEO for webshops.\n1. Hav en hurtig hjemmeside\n2. Sørg for at webshoppen fungerer til mobilen\n3. Brug en unik tekst til hvert produkt og hver kategori\n4. Lav gode titler og metabeskrivelser\n5. Kom i gang med linkbuilding\nKontakt Web SEO og lad os assistere dig\nMange webshops loader lidt for langsomt, og det er et meget almindeligt problem. Vi anbefaler dig at optimere din sides hastighed så meget som muligt, da det har betydning for dine rangeringer i Google.\nHvordan kan hastigheden optimeres? For eksempel ved at bruge et letvægtstema til shoppen, fjerne tunge filer og optimere cache. Det kan formentligt også have betydning, hvor webshoppen er hosted. Sælger du dine produkter i Danmark, så er der ting, der tyder på, at du også bør have siden stående hos en dansk webhost, så svartiden minimeres.\nDu bør altid have en god mobilplatform til din webshop. Mange surfer nemlig nettet igennem på mobilen, og du vil helst ikke gå glip af denne brugergruppe. Google vægter også mobiltilgængelighed højt. Det er en vigtig faktor, og du kommer langt efter markedet, hvis din webshop ikke fungerer til mobilen.\nHvis du benytter et specialudviklet design på hjemmesiden, skal du have din udvikler til at optimere det hele. Men bruger du et WordPress-tema, som mange webshops jo gør, vil der automatisk være en mobilversion inkluderet. Her kan der laves nogle justeringer rent grafisk, men ellers bør mobilvenligheden være på plads af sig selv.\nDet er rart, hvis dine produkter dukker op i Google, når brugerne søger efter dem. Hver ting du sælger – i hvert fald de vigtigste af slagsen – bør altså søgemaskineoptimeres. Det er ret essentielt, når det gælder SEO for webshops.\nVi anbefaler, at du bruger en unik tekst til hvert eneste produkt, og faktisk også til hver kategori. Det skaber autenticitet, og det giver dig mulighed for at beskrive produkterne med keywords, som Google fanger. Desuden er Google glade for sider med meget indhold, og hvis du kun har et par billeder fra producenten og tre linjer om et produkt, så kommer du ikke langt. Du bør have en unik beskrivelse til hvert produkt – selv 100-200 unikke ord gør en forskel. Det er ikke nødvendigt at skrive det hele selv. Du kan for eksempel outsource opgaven til en tekstforfatter. Desuden er det smart med unikke billeder, der adskiller sig fra de almindelige produktbilleder.\nUdover en tekst bør du også lave titler og metabeskrivelser til dine produkter. Et par korte linjer, der hurtigt fortæller lidt om produktet.\nDet er nemlig titlen og metabeskrivelsen, der vises i Google. Nævn de vigtigste keywords, så Google kan se, hvad det handler om. Gør desuden beskrivelsen interessant, så brugerne får vækket interessen og får lyst til at klikke på din side i søgeresultaterne.\nNår du har styr på alt det interne (hvilket du måske allerede har!), skal du videre til det eksterne. Her handler det om linkbuilding, altså om at lave links til din side fra andre sider.\nSom webshop kan du gøre det på flere forskellige måder. Du kan købe sponsoreret indhold hos andre hjemmesider og blogs. Gæsteindlæg på andre hjemmesider er også en mulighed. Du kan selv have en blog oppe på din webshop, skrive interessant indhold og håbe på, at andre automatisk linker til det. Pressemeddelelser kan være vejen frem, hvis din shop virkeligt har noget interessant at byde på. En sidste, og nok mere effektiv løsning, er at hyre et webbureau til at hjælpe med SEO.\nVi har masser af erfaring med søgemaskineoptimering. Web SEO hjælper både små og store kunder, og vi tilbyder naturligvis også SEO for webshops.\nFørst og fremmest håber vi, at du har fået lidt inspiration af at læse denne artikel – men hvis du mangler specifik hjælp til SEO, så tøv ikke med at skrive til os. I så fald kan vi hurtigt begynde at se nærmere på din hjemmeside og komme tættere på de bedste Google-rangeringer.\nHjemmeside, SEO, Webshop


SÅE DET SAGT: Nye (slanke)boller på suppen + update\nNye (slanke)boller på suppen + update\nKære læsere og sødeste forbipasserende\nJeg har truffet et valg idag, som jeg kommer til at leve med i forhåbentligt lang tid fremover. Jeg har nemlig tilmeldt mig De Danske Vægtkonsulenter og skal altså i gang med at ændre min livsstil. Det betyder nok, at jeg i starten vil være temmelig gnaven (hæhæ) over, at jeg intet sukker eller pizza eller McDonalds-søndags-fråd kan slippe afsted med længere. Man er jo til kontrolvejning en gang om ugen, og der skal man helst have tabt sig omkring et kilo. Anyways, jeg har fået en lille slanke-kogebog med hjem, da jeg nogle gange har lidt svært ved at være kreativ med mad uden nogen form for kulhydrat eller specielt meget fedt. Det bliver spændende, og jeg håber virkelig på at kunne lægge nogle opskrifter ud med lækker, sund mad a la DDV // Christine edition, hæ...\nLige nu sidder jeg med ny-vasket hår og farve på både bryn og vipper - enten ligner jeg en topmodel eller en hulemand i morgen. Det bliver interessant at se, jeg håber lidt på det første. Jeg har desuden fået nogle nye sager, deriblandt en fantastisk, baby-blød, grå sweater, en ny, klassisk, chanel-inspireret †en masse lækkert undertøj der MATCHER - er nu overskudsmenneske med matchende undertøj og supermodel-vipper og -bryn. Ha, kom an modeuge, jeg er klar!\nSidst men ikke mindst har jeg lige været ovre og besøge mine to veninder på fyn sammen med Elisabeth og Natasha. Alle de gamle Broadway-piger samlet, åh det kunne ikke have været bedre! Tog et par billeder fra en festlig aften, da vi skulle fejre at Luna fyldte 18 og Nanna bestod alt og nu er med kørekort! Big guuurl..\nHer er min seneste uge i instagram:\nIndsendt af Christine Kongsrud kl. 08.04\nAgnethe Birkelund Nielsen 13. august 2012 kl. 09.27\nHvor er de pæne armbånd mon fra?\n- Agnethe :)\nChristine Kongsrud 14. august 2012 kl. 00.13\nHej Agnethe! Tak for din kommentar, armbåndene er fra det lækre mærke Hultquist. De har lige pt 50% påsæt i deres butik i Illum. Man kan finde så mange fine til ingen penge :)\nAgnethe Birkelund Nielsen 14. august 2012 kl. 10.10


15. februar 2006 kl. 19:30 Det gyldne snits mangfoldighed 2\nKunst og matematik er populært. I hvert fald hvis man skal dømme efter tilstrømningen til Hol-stebro Kunstmuseums første foredrag om ”Det Gyldne Snit” med cand. scient Carsten Cramon. Hele 95 havde valgt at bruge sidste onsdag aften på at høre om matematikkens kunstneriske sider.\nNæste foredrag I rækken om kunst og matematik afvikles onsdag den 15. februar kl. 19.30. Her vil Carsten Cramon fortsætte sin fortælling om matematikkens musiske sider. Hvor første foredrag fokuserede på matematikken bag ”Det Gyldne Snit”, vil Carsten Cramon i det andet fore-drag se på, hvordan kunstnere gennem tiderne har brugt ”Det Gyldne Snit”.\nEksemplerne vil primært komme fra arkitekturen og billedkunsten. Men også digtere og kompo-nister har benyttet sig af den systematik matematikken tilbyder. Et vigtigt værk i foredraget vil være Boticellis ”Venus fødsel”, som Carsten Cramon vil bruge som eksempel på, hvordan en kunstner bruger matematik i opbygningen af et kunstværk.\nCarsten Cramons tese er, at når kunstnere vælger at bruge matematikken, er det for ikke at væ-re overladt til tilfældet. Matematikken – og specielt ”Det Gyldne Snit” – er både systematiske og rummer aspekter af uendeligheden i sig. Når man som kunstner derfor vælger af bruge dette princip i sin kunst, kan man komme ud over det personlige og række ud efter evigheden.\nCarsten Cramon er en spændende og levende foredragsholder, der krydrer sine foredrag med små anekdoter. Derfor er foredragene ikke kun for fagfolk eller matematikfreaks. Alle kan være med og få noget ud af foredraget.


Det sociale som det vigtigste element! → LandboUngdom.dk\nDer er et særligt bånd mellem LandboUngdoms medlemmer. Vi er ikke alle sammen landmænd, men fælles er det, at vi interesserer os for livet på landet. Vi har fælles interesser og fælles værdier, og det gør, at vi altid har noget at snakke om. Og måske også noget at diskutere.\nRigtig mange af LandboUngdoms aktiviteter har det sociale som det vigtigste element. Det kan være fællesspisning, gokart-tur eller en tur på bowling-banen. Når vi mødes til faglige arrangementer, som for eksempel et bedriftsbesøg, er der også en god tradition for at slutte med en pølse og en sodavand - og endnu vigtigere en god snak med gode venner.\nMange får venner for livet i LandboUngdom, og det sociale netværk gennem LandboUngdom kan også være en stor gevinst i din karriere.\nNår man har et stærkt fællesskab, kan det til tider være svært for nye at komme ind i det. Det er vi bevidste om i LandboUngdom, og vi arbejder benhårdt for, at alle nye skal føle sig velkomne i foreningen.\nVi er i hele Danmark åbne overfor at få nye medlemmer - og dermed nye venner. Vi glæder os til at møde dig!\nLandboUngdom er er en unik blanding af gode venskaber og et uvurderligt netværk, du kan bruge resten af livet.\nNiels Skovgaard, formand


Birgitte Skoven Nielsen - Herning Kommune\nBirgitte Skoven Nielsen\nBirgitte er dagplejer i distrikt 2 - Vildbjerg og Timring. Læs om hende her.\nJeg hedder Birgitte, men bliver i daglig tale kaldt Gitte. Jeg er gift med Mogens. Vi har 2 børn og 5 børnebørn\nJeg sætter pris på gode hjemlige trygge rammer. En rolig og sjov hverdag hvor børnene kan lege, grine og udforske verdenen i deres eget tempo. Jeg støtter det enkelte barn til at udvikle sig, skabe venskab og blive selvhjulpen.\nHer bliver læst og kigget i bøger. Vi synger, hører musik, hopper og danser. Kreativt griber jeg børnenes fantasier og ideer, hvor de kan fordybe sig med at klippe og klistre mm.\nJeg deltager i Cool Beans -og tager gerne børnene med i madlavningen.\nUdelivet i haven og vores oplevelsesrige madpakke-udflugter med motoriske udfoldelser vægter jeg højt.\nJeg værdsætter åben- og ærlighed.\n100% røgfri og ingen husdyr


Overborgmester Frank Jensen, formand for Udbetaling Danmark, opfordrer regeringen til at flytte Statens Uddannelsesstøtte til ATP.\n»Det er en fantastisk case, og den er blevet anerkendt af Rigsrevisionen for at reducere omkostningerne, samtidig med at vi har øget kundernes tilfredshed,« siger Frank Jensen, overborgmester i København og formand for Udbetaling Danmark, om samlingen af udbetalingerne under ATP. (Foto: Bax Lindhardt) Fold sammen\nPå tre år har Udbetaling Danmark reduceret antallet af årsværk fra 1.500 til 700 alene ved at samle udbetalingerne ét sted, nemlig hos ATP Administration.\nFrank Jensen, socialdemokratisk overborgmester for København og formand for Udbetaling Danmark, opfordrer regeringen, regionerne og kommunerne til at tage ved lære af Udbetaling Danmark, for det er muligt at øge den offentlige produktivitetet, uden at det går ud over borgerne:\n»Det er en fantastisk case, og den er blevet anerkendt af Rigsrevisionen for at reducere omkostningerne, samtidig med at vi har øget kundernes tilfredshed,« siger Frank Jensen.\nHan peger direkte på Statens Uddannelsesstøtte som en oplagt styrelse at flytte ind under ATP og Udbetaling Danmark.\n»Vi politikere er ikke sat i verden for at opbygge komplekse administrative systemer, men at sørge for, at selve ydelserne kommer ud til borgerne. Vi skal bruge pengene på dem, der har brug for dem,« siger Frank Jensen.\nHan understreger, at Udbetaling Danmark er en stærk case, fordi den tager udgangspunkt i objektive kriterier, mens udflytning af offentlig administration er langt vanskeligere, når det kræver individuel sagsbehandling.\n»Men når vi har en opgave, som baserer sig på objektive data, kan vi med fordel bruge den maskine, vi har skabt. Det er der klare stordriftsfordele i,« siger han.\nIfølge Frank Jensen kræver det, at det offentlige hele tiden arbejder med forenkling af love og regler, ligesom det offentlige skal udnytte den viden, det i forvejen har om borgerne. Det gælder for eksempel bopælsforhold og formueopgørelser.\nFor kommunerne kunne det for eksempel betyde centralisering af ydelser, der gives i forhold til borgeres indkomstforhold. Det være sig fripladser til børn eller tilskud til institutionspladser, som baserer sig på rene objektive forhold.\nMere digitalisering og flere varme hænder\nIfølge den socialdemokratiske overborgmester betyder fokusering på data, at det offentlige kan udnytte digitaliseringsmulighederne endnu mere, og for ham handler det om, at pengene hellere bruges på varme hænder frem for administrative stillinger.\n»Det bemærkelsesværdige ved Udbetaling Danmark er, at vi har gennemført omkostningsbesparelserne uden brug af en grønthøster, men har kunnet gennemføre effektiviseringen ved brug af digitalisering og automatisering til glæde for borgerne,« siger han.\nFrank Jensen gør opmærksom på, at han i særlig grad er tilfreds med, at antallet af klager fra borgerne er blevet halveret.\n»Vi har med andre ord øget retssikkerheden ved at skabe en mere ensartet sagsbehandling,« siger Frank Jensen.\nFor Frank Jensen viser Udbetaling Danmark, at det i høj grad kan betale sig at udfordre den måde, vi tænker offentlig administration.\n»Det må være sød musik for alle myndigheder, når de hører, at vi på tre år har sparet en tredjedel af omkostningerne og har planer om yderligere besparelser,« siger overborgmesteren med henvisning til, at alle myndigheder arbejder med knappe ressourcer.


Blog - Page 5 of 5 - Søstrene Skårup\nJune 24, 2015 /0 Comments/in women clothing /by admin\nTilmelder du dig Søstrene Skårups nyhedsbrev på forsiden, deltager du i udtrækningen om et gavekort på 500 kroner til brug i butikken. Vinderen for april måned er nu blevet udtrukket og underrettet per mail. Vinderen blev: Grethe Larsen Konkurrencen fortsætter og vi udtrækker endnu en vinder for maj måned. Stort tillykke til vinderen\nTilmelder du dig Søstrene Skårups nyhedsbrev på forsiden, deltager du i udtrækningen om et gavekort på 500 kroner til brug i butikken. Vinderen for marts måned er nu blevet udtrukket og underrettet per mail. Vinderen blev: Kirsten L. Pedersen Konkurrencen fortsætter og vi udtrækker endnu en vinder for marts måned. Stort tillykke til vinderen.\nJune 19, 2015 /0 Comments/in women clothing /by admin\nTilmelder du dig Søstrene Skårups nyhedsbrev på forsiden, deltager du i udtrækningen om et gavekort på 500 kroner til brug i butikken. Vinderen for maj måned er nu blevet udtrukket og underrettet per mail. Vinderen blev: Gitte Gustafson Konkurrencen fortsætter og vi udtrækker endnu en vinder for juni måned. Stort tillykke til vinderen og mange tak til de\nTilmelder du dig Søstrene Skårups nyhedsbrev på forsiden, deltager du i udtrækningen om et gavekort på 500 kroner til brug i butikken. Vinderen for april måned er nu blevet udtrukket og underrettet per mail. Vinderen blev: Grethe Larsen Konkurrencen fortsætter og vi udtrækker endnu en vinder for maj måned. Stort tillykke til vinderen og\nDu har vundet en kjole!\nTilmelder du dig Søstrene Skårups nyhedsbrev på forsiden, deltager du i udtrækningen om et gavekort på 500 kroner til brug i butikken. Vinderen for marts måned er nu blevet udtrukket og underrettet per mail. Vinderen blev: Kirsten L. Pedersen Konkurrencen fortsætter og vi udtrækker endnu en vinder for marts måned. Stort tillykke til vinderen og\nTilmeld dig vores nyhedsbrev og vind 500 kr


Pave Frans beder for forfulgte kristne - Vatikanradion\nPave Frans beder for forfulgte kristne\nPave Frans beder for forfulgte kristne - REUTERS\nPave Frans hilste 2. påskedag pilgrimme og alle dem, der var samlet på Peterspladsen, og hvor han særlig bad for kristne, som forfølges på grund af deres tro.\nPave talte fra vinduet i det apostolske palads og sagde før recitation af Regina Coeli’s middagsbønnen, at fra dagens liturgi genlyder det store råb påskesøndag: ’Kristus er opstanden, Halleluja!’\nVi hører ordene, som engel talte til kvinderne ved graven, fortæller: ’Skynd jer hen og fortæl hans disciple, er han blevet er opstået fra de døde.”\nDisse ord er også rettet mod os, sagde paven, og inviterede os til at skynde os at går ud og forkynde dette budskab om glæde og håb til kvinder og mænd i vore dage. Budskabet om, at døden og graven ikke har det sidste ord, men at Kristus er opstanden, bringer nyt liv til alle.\nSolidaritet og velkomst\nI lyset af denne begivenhed, sagde pave, er vi kaldet til at være mænd og kvinder, der bekræfter værdien af liv. Midt i så megen lidelse i verden, sagde han, vil vi være folk af opstandelsen, hvis vi ved, hvordan vi skal tilbyde en gestus af solidaritet og følelsen at være velkommen, og styrke ønsket om fred og for en verden, der er fri for nedbrydning.\nForvandlet af Ånden\nDisse almindelige, menneskelige gestus, understøttet af troen på den opstandne Herre, sagde paven, vil blive forvandlet af Ånden og tilført ny styrke til at nå ind i ethvert hjerte, hvilket vil sætte os fri fra elendighed og bringe håb til dem, som lider og som er undertrykte.\nMå Jomfru Maria, en stille vidne til hendes søn Jesu’ død og opstandelse, hjælpe os med at være tegn på den opstandne Kristus i verden, sagde paven.\nHan sluttede med at bede på en særlig måde for alle de kristne samfund, der er forfulgte og undertrykte i forskellige dele af verden i dag, og sagde, at de er kaldet til at give et særligt vanskeligt og modigt vidnesbyrd om påskens budskab.


* Orangehovedet - www.birdkeeper.dk\nOrangehovedet dværgpapegøje (Agapornis p. pullarius & Agapornis p. ugandae)\nMange betragter den Orangehovedet dværgpapegøje (Agapornis p. pullarius) som dværgpapegøjeslægtens absolut smukkeste repræsentant, hvilket skyldes dens intensive, smukke farver på hanfuglen, som ses midt i dette foto. Arten hedder Red-faced Lovebird på engelsk, og denne betegnelse er meget rammende, da det alene er ”ansigtet”, og ikke hele hovedet, der er (orange)rødt\nEn dansk verdenssensation\nDen Orangehovedet dværgpapegøje (Agapornis pullarius) har gennem tiderne givet anledning til mange frustrationer blandt fugleholdere, der i årevis forgæves har forsøgt sig med opdræt af denne art. Den har nemlig en helt speciel ynglebiologi, idet den i naturen yngler i termitboer. Artiklens overskrift hentyder til, at det var medforfatteren til ”Papegøjebogen”, danske Aage V. Nielsen fra Vanløse, der helt tilbage i 1960 lykkedes med verdens første - fuldt kontrollerede - opdræt i fangenskab af denne art. Jeg husker, at jeg nogle år senere som dreng læste opdrætsberetningen i ”Stuefuglene” (populært kaldet det ”grønne blad”), som blev udgivet af Foreningen for Fuglevenner, der var kendt som samlingssted for landets førende fugleholdere. Over flere sider beskrev Aage V. Nielsen, hvorledes han havde afprøvet indtil flere forskellige typer redemuligheder og -materialer, og hvor det til sidst lykkedes ham at opdrætte 2 unger i en almindelig redekasse. Dette var dog ikke det første opdræt i fangenskab, idet andre fugleholdere havde opdrættet den tidligere, bl.a. i Tyskland (første gang hos Neubert i 1868), i Storbritannien (hvor det mest kendte er A. A. Prestwichs opdræt i 1957) og i Sydafrika (hos Dale i 1958), men enten var disse opdræt ikke behørigt kontrollerede, eller også gik ungerne som oftest til efter nogle få dage eller uger. Aage V. Nielsens 2 unger levede i mange år. Det er således direkte forkert, når Dirk Van den Abeele i sin bog ”Lovebirds – Owners manuar and reference guide” fra 2005 (ISBN 1852792469) skriver, at det eneste opdræt af Orangehovedet dværgpapegøje i Danmark fandt sted i 2004, men denne bog udmærker sig jo heller ikke ved at gå i dybden med de vildtfarvede dværgpapegøjer, idet bogens fokus er farvemutationer.\nSkønt den Orangehovedet dværgpapegøje har slægtens suverænt største udbredelsesområde i naturen, er den i fangenskab uden tvivl den mest sjældne af de i alt 8 dværgpapegøjearter, som vi har rådighed over. Den er kendt for at være særdeles vanskelig at få til at yngle, selv om tendensen i det seneste årti giver anledning til en vis optimisme. Det er derfor bestemt ikke en fugleart for begyndere eller amatører, men den kan anbefales meget erfarne opdrættere og eksperter.\nOrangehovedet dværgpapegøje adskiller sig på flere måder fra de øvrige dværgpapegøjearter, bl.a. er dens kropsholdning meget rank, dens stemme er svag og væsentligt anderledes, nærmest lidt melodisk, og næbbet er noget mere aflangt og kan minde lidt om næbbene hos den sydamerikanske parakitslægt, Smalnæbsparakitterne (slægten Brotogeris), hvor – pudsigt nok – flere af disse arter også yngler i termitboer. Endelig forekommer den Orangehovedet dværgpapegøje mindre intelligent end f.eks. dværgpapegøjearterne med hvid øjenring, hvilket bl.a. giver sig udslag i dens adfærd.\nGhana er et af de mere end 20 afrikanske lande, hvor man finder den Orangehovedet dværgpapegøje i naturen, og landet har udgivet dette frimærke med et ret vellignende motiv af arten\nI ”Papegøjebogen” beskriver J. L. Albrecht-Møller nominatformen (Agapornis p. pullarius) således:\n”Hannen: Panden, issen til over øjet, tøjlerne og forreste del af kinderne samt øverste del af struben orangerøde; kroppens overside grøn; overgump lyseblå; underside lysere grøn; vinger grønne; svingfjer mørke med grønne kanter på yderfanen. Undervingedækfjer sorte; vingerand blå; midterste halefjer grønne med blå spidser, de øvrige indefra sorte-røde, sorte-grønne og blå. Iris brun; overnæb mønjerødt, undernæb lysere; løb grå.\nLængde: 130 – 150 mm.\nHunnen mindre end hannen; overside lysere; ansigtsfarven lysere og mindre udstrakt; undervingedækfjer grønne; næbbet kortere og mere mat.\nUngerne ligner hunnen, men ansigtsfarven er gullig og han-ungerne har sorte undervingedækfjer”.\nOm underarten, ”Uganda Orangehovedet dværgpapegøje” (Agapornis p. ugandae), hedder det:\n”Hannen: I alt væsentligt som Agapornis p. pullarius, fra hvilken den kun afviger ved at have en noget lysere blå farve på underryggen.\nHunnen: Overgumpen er undertiden grøn, men med blåt skær. I øvrigt er det ikke muligt at adskille disse 2 arters hunner, hvis man ikke direkte kan sammenligne nogle eksemplarer”.\nJeg har været så heldig at måtte få lov til at se Statens Naturhistoriske Museums (Zoologisk Museums) samling af skindlagte eksemplarer af den Orangehovedet dværgpapegøje, der også omfatter underarten "ugandae", som adskiller sig fra nominatformen ved at have betydeligt lysere blå overhaledækfjer eller kun et skær af blåt hos hunnerne. De to skind til venstre er underarten, hvoraf eksemplaret yderst til venstre er ekstremt stort, når man står med det i hånden\nHvad mange ikke ved er, at den Orangehovedet dværgpapegøje faktisk har en meget smal øjenring bestående af små fjer. Denne øjenring kan variere meget hos de enkelte individer og har intet med den nøgne hvide øjenring at gøre, som man ser hos visse andre dværgpapegøjearter. Nogle gange er øjenringens fjer hvidlig eller gullig og blå, og den er generelt mindre hos hunnerne og kan være meget svær at se.\nSom det fremgår af ovennævnte farvebeskrivelse er voksne Orangehovedede dværgpapegøjer lette at kønsbestemme, idet hannernes ansigtmaske generelt er mere intensivt farvet og tydeligt markeret. Ind i mellem ses dog også hunner med en intensivt farvet ansigtsmaske, så den helt sikre måde at adskille kønnene på er derfor at se på vingernes farver. Hos hannerne er undervingedækfjerene sorte og vingebuen blå, hvorimod undervingedækfjerene hos hunnerne er grågrønne og vingebuen gul.\nFrem til en alder af knapt 25 dage bliver ungernes næb næsten helt sorte, men ved udflyvningen har ungernes overnæb ved roden store store sorte pletter som det f.eks. kendes fra den Rosenhovedet dværgpapegøje (Agapornis r. roseicollis). Skiftet til voksenfjerdragt starter i en alder af 4 måneder.\nDet skal bemærkes, at det i fangenskab er særdeles vanskeligt at adskille nominatformen fra underarten, medmindre man har en gruppe af fugle til rådighed, hvilket oftest ikke er tilfældet. Som følge heraf vil der i fangenskab formentlig være tale om, at der i visse tilfælde er sket en sammenblanding af de to forskellige former.\nUganda huser såvel nominatformen af den Orangehovedet dværgpapegøje som underarten Uganda Orangehovedet dværgpapegøje, så på dette frimærke har man (måske ubevidst) helgarderet sig ved ikke at skrive den fuldstændige latinske artsbetegnelse, så man dækker begge former\nDen Orangehovedet dværgpapegøjes udbredelsesområde er af Birdlife International opgjort til hele 2.300.000 km2, svarende til over 53 gange Danmarks størrelse!!! Derimod har Birdlife International ingen estimater over den samlede population i naturen, hvilket hænger sammen med dens enorme udbredelsesområde.\nDen Orangehovedet dværgpapegøjes udbredelsesområde er primært det centrale Afrika, fra Elfensbenskysten i vest til Etiopien i øst. Den forekommer i en lang række lande, især i Angola, Benin, Burundi, Cameroun, Den Centralafrikanske Republik, Tchad, Congo, Elfenbenskysten, Ækvatorial Guinea, Etiopien, Gabon, Ghana, Guinea, Kenya, Mali, Niger, Nigeria, Rwanda, Sierra Leone, Sudan, Tanzania, Togo og Uganda. Arten fandtes også på Sao Tome og Principe samt på Fernando Póo øerne, der begge er beliggende i Guinea bugten. Da fuglen kommer fra det ækvatoriale Afrika, er den ikke vant til store temperaturudsving, hverken fra dag til nat eller fra sæson til sæson.\nMere specifikt finder man nominatformen i det vestlige Afrika fra det nordlige Angola nordpå til Guinea, og det centrale Afrika østpå mod det sydvestlige Sudan og Lake Albert på Congo-Uganda grænsen.\nUnderartens udbredelsesområde går fra det sydvestlige Etiopien og sydøstlige Sudan sydpå over Uganda og Kenya mod Kigoma-regionen i Tanzania.\nLigesom det kendes fra den Gråhovedet dværgpapegøje og dennes underart (Agapornis c. canus og Agapornis c. ablectaneus), så gælder det også for den Orangehovedet dværgpapegøje og dennes underart, at de to formers udbredelsesområder overlapper hinanden, hvorfor der også må findes en hybridpopulation i naturen.\nVisse dele af den Orangehovedet dværgpapegøjes udbredelsesområde overlapper i øvrigt også andre dværgpapegøjearters udbredelsesområde, men der kendes ikke beretninger om hybrider med andre dværgpapegøjearter fra naturen. Eksempelvis overlapper dens udbredelsesområde det område, som den Grønhovedet dværgpapegøje (Agapornis swindernianus) lever i, men de to arter lever i vidt forskellige biotoper. Hvor den Orangehovedet dværgpapegøje lever i åbent landskab, så lever den Grønhovedet dværgpapegøje i tæt og høj skov, og de to arter kommer derfor næppe i kontakt med hinanden.\nDen Orangehovedet dværgpapegøje er en udpræget lavlandsfugl, som hovedsageligt lever i højder på op til 1.400 m over havoverfladen. De lever i sparsom skov og i savanne skovland samt på græsstepper med krat og spredte træer, specielt i nærheden af opdyrkede områder eller ved flodløb eller søer. Den undgår tæt skov, medmindre der findes græsdækkede lysninger.\nFuglen er sjælden i bl.a. det nordlige Angola, men optræder fortsat i Ghanas kystområder på nær området omkring Accra. Den er ligeledes sjældent forekommende omkring Lagos i Nigeria, men til gengæld er der mange ved Nigers flodslette i Benin-distriktet, hvor savanne og skov møder hinanden. Den Orangehovedet dværgpapegøje er også meget almindelig i det sydvestlige Sudan. I Uganda, hvor de også er hjemmehørende, har man observeret, at fuglene bevæger sig lokalt alt efter, hvor de kan finde føde.\nI naturen kan man undertiden godt observere store flokke, der samles for at ”angribe” marker med modnende afgrøder, men almindeligvis lever den Orangehovedet dværgpapegøje i små sociale enheder enten omfattende et enkelt par eller i mindre flokke på 15 – 20 fugle. Når der er flere fugle samlet, kan de godt have en arrig adfærd, som det også kendes fra den Gråhovedet dværgpapegøje (Agapornis canus). I løbet af dagen vandrer fuglene vidt og bredt for at fouragere, og ved skumringstid returnerer de til deres yndlingshvilepladser, som oftest findes i lave træer. Når flokken så skal falde til ro, sker det ofte under megen larm og uro. Den Orangehovedet dværgpapegøje bruger en stor del af dagen på jorden eller i nærheden heraf, hvor den ernærer sig af græsfrø (primært Sorghum halepensi, der er en vild græssart fra hvilken man har udviklet Durrahhirse, Dari og andre kulturafgrøder), nødder, bær, bladknopper, figner og andre frugter samt lejlighedsvis af insekter og deres larver. Dens næb er stærkt, og det benytter fuglen sig af, når den håndterer nødder med hårde skaller. Fuglene ses ofte ”klæbende” sig til frøstande på forskellige græssorter og kornplanter, hvor de adræt bevæger sig op og ned ad stænglerne for meget ofte at sidde med hovedet nedad i et forsøg på at nå frøene. Den Orangehovedet dværgpapegøje opfattes som et problem i områder med dyrkede afgrøder, hvor de angriber både umodent og modnet korn som f.eks. hirse. Man har også observeret, at de angriber marker med Guava, som er frugten fra Guavatræet (Psidium guajava) samt bananplantager.\nDen Orangehovedet dværgpapegøje (Agapornis p. pullarius) er normalt også i fangenskab en sky fugl, men der forekommer dog eksemplarer, som er blevet vant til menneskelig kontakt, og som fremtræder rolige\nFeltstudier fra naturen om den Orangehovedet dværgpapegøje er stadig sparsomme, og det gælder ikke mindst viden om dens yngleadfærd. Imidlertid ved man, at det er vigtigt, at levestedet også kan byde på forskellige termitarter, da den Orangehovedet dværgpapegøje graver (gnaver) et redekammer i termitboer. Termitterne finder sig både i, at fuglen graver og i dens vedvarende tilstedeværelse, da fuglen formentlig vælger at etablere sin rede i den side, der ligger væk fra det levende termitbo, hvorved de to forskellige skabninger kan sameksistere uden konflikter. Termitterne lever af cellulose, som er indeholdt i træ og anden vegetation, og de gør derved ikke fuglene noget. Faktisk kan termitterne siges at yde den Orangehovedet dværgpapegøje beskyttelse mod eventuelle naturlige fjender. Der benyttes tit beboede termitboer i træer, der er at finde i nogle få meters højde, men der kan også findes reder i højtliggende termitboer på op til 12 m. Derimod benytter den sjældent jordbaserede termitboer som rede. Brugen af velisolerede termitboer har den fordel, at redekammerets temperatur kun svinger lidt. Hunnen graver et rundt indgangshul og derpå en, om muligt, 20 – 40 cm lang tunnel med en diameter på ca. 5 cm for at slutte af med at udgrave et kugleformet redekammer inde i termitboet. Hunnen graver i 4 – 5 minutter ad gangen for derpå at komme ud. Selve hulrummets bund fores med græs og barkstykker. Når den Orangehovedet dværgpapegøje har gravet åbninger i termitboet, kan der i de beboede termitboer ske det, at termitterne lukker dette igen, hvorfor der skal graves en ny adgang. Der kan konstant være en temperatur på knapt 30 graders Celsius i redekammeret, hvilket gør hunfuglen i stand til ret ofte at forlade reden i op til nogle timer uden, at det skader æggene. I de første to til tre uger af ungernes levetid fodres de udelukkende med insekter og larver. Efter udflyvningen mades ungerne af forældrefuglene i ca. 2 uger.\nDet skal bemærkes, at nogle observatører betegner den Orangehovedet dværgpapegøje som koloni-ynglefugle, der yngler i større grupper, men det stemmer ikke overens med den adfærd, der som oftest beskrives fra naturen.\nBrugen af termitboer som rede er helt unik for den Orangehovedet dværgpapegøje inden for slægten Agapornis. Flere andre arter som f.eks. den Sorthovedet dværgpapegøje (Agapornis personatus) og den Jordbærhovedet dværgpapegøje (Agapornis lilianae) bygger kuppelformede reder med sidevendt indgang, hvorimod den Rosenhovedet dværgpapegøje (Agapornis roseicollis) bygger en mere kopformet rede. Den Gråhovedet dværgpapegøje (Agapornis canus) og Taranta dværgpapegøjen (Agapornis taranta) bygger simple reder bestående af et redeunderlag.\nI naturen er den Orangehovedet dværgpapegøje sky og vanskelig at komme i nærheden af, og dens direkte flugt er meget hurtig, hvorunder den kan bruge sin stemme, som kan virke nærmest melodisk kvidrende.\nI kraft af den Orangehovedet dværgpapegøjes kæmpemæssige udbredelsesområde strækker ynglesæsonen sig over en stor del af året, da udbredelsesområdet dækker de forskellige klimatiske forhold i løbet af året, herunder regntiden. I Uganda og Tanzania er yngleperioden i maj – juli måned, hvorimod den er fundet ynglende i Nigeria og Congo i det tidlige oktober. Generelt kan man sige, at de Orangehovedede dværgpapegøjer, der har deres udbredelsesområdet i det østlige Afrika yngler fra maj – juli, hvorimod de Orangehovedede dværgpapegøjer, der lever i det vestlige Afrika yngler fra begyndelsen af september.\nOrangehovedet dværgpapegøje lever også i det afrikanske land, Togo, som har udgivet dette frimærke med et - ikke særligt vellignende - motiv af denne art\nDen Orangehovedet dværgpapegøje er i 2009 af BirdLife International - den officielle ”Rød Liste”-myndighed inden for fugle på vegne af IUCN (International Union for Conservation of Nature) - vurderet til at høre til kategorien ”Least Concern” art.\nSom anført oven for har arten et enormt udbredelsesområde, og den nærmer sig derfor slet ikke Birdlife Internationals tærskelværdier for sårbare arter begrundet i udbredelsesområdets størrelse. På trods af det faktum, at trenden for den Orangehovedet dværgpapegøjes population i naturen synes at være faldende, findes denne tilbagegang heldigvis heller ikke at være sket tilstrækkeligt hurtigt til, at Birdlife Internationals tærskelværdier for sårbarhed som følge af den demografiske udvikling finder anvendelse.\nVed EU-forordning 2551/97 blev import af papegøjer til EU stærkt begrænset, men i nogle år var det stadigt muligt at eksportere Orangehovedede dværgpapegøjer fra 10 af de lande, hvor den hører hjemme, hvilket har været anvendt sporadisk. Efter indførelsen af det generelle forbud mod import af papegøjer i begyndelsen af 2007 vil det i fremtiden være næsten umuligt at få nyt blod fra vildtfangede fugle. Selv op i nyere tid, når denne art blev importeret, skete det ofte, at fuglene var bundet, da de var meget sky og nervøse. Man troede, at man på denne måde bedre kunne vænne fuglene til menneskelig kontakt. Resultatet var imidlertid, at mange Orangehovedede dværgpapegøjer ved ankomsten var handicappede, og de gjorde mere skade på sig selv, når nogen nærmede sig dem, medens de var bundne. I øvrigt blev fuglene under disse transporter primært fodret med Paddy ris.\nDen Orangehovedet dværgpapegøje er i lighed med 7 andre dværgpapegøjarter (slægten Agapornis) optaget på CITES, liste II.\nDen Orangehovedet dværgpapegøje (Agapornis p. pullarius) er meget sjælden at finde under beskyttede forhold, men får man mulighed for at anskaffe sig nogle eksemplarer af denne art, så bliver man bjergtaget af dens imponerende smukke og intensivt farvet fjerdragt samt - ikke mindst - dens melodiske stemme og sjove, livlige væsen. På fotoet er det hannen til venstre og hunnen til højre\nDen Orangehovedet dværgpapegøje er ligesom den Gråhovedet dværgpapegøje (Agapornis canus) en ret sky fugl, og den vænner sig kun vanskeligt til kontakt med mennesker. Den er samtidig kendt for at være meget ømfindtlig over for forandringer, f.eks. når man flytter den til en ny voliere, eller hvis man sætter den sammen med andre fugle. Nogle eksemplarer har dog vænnet sig til menneskelig kontakt med tiden. Som udpræget lavlandsfugl er den Orangehovedet dværgpapegøje endvidere ret kuldefølsom, ja nogle betegner den som meget kuldefølsom, og som ikke må holdes under 18 graders Celsius i vinterhalvåret.\nDet siges, at den i fangenskab ofte kan hvile sig hængende med hovedet nedad, som det kendes fra flagermuspapegøjerne (slægten Loriculus), men det har jeg aldrig selv oplevet.\nOpdræt af den Orangehovedet dværgpapegøje er forbeholdt erfarne opdrættere eller eksperter. Den er meget ”kræsen” med hensyn til valg af passende redemulighed. Man skal derfor helst kunne tilbyde den forskellige redemuligheder, hvor den kan grave et hulrum i form af et redekammer. Som ”redefyld” accepteres ofte trampet græstørv, komprimeret tørvestrøelse eller korkblokke, og nogle opdrættere har også benyttet lerklinede vægge inde i redekassen.\nI fangenskab er det også primært hunnen, der graver reden, men hannen er ofte ivrig efter at hjælpe til, men den er ikke særlig effektiv. Bunden af redekammeret fores typisk med frøavner eller små stykker bark, græs eller blade, som bæres til reden af hunnen i de kropsfjer, som hun kan nå, altså på samme måde som Taranta dværgpapegøjen (Agapornis taranta), men ikke på overgumpen, som det f.eks. ses hos den Gråhovedet dværgpapegøje (Agapornis canus).\nFlere fugleholdere – også danskere – har over årene investeret megen tid og mange kræfter i at forsøge at opdrætte den Orangehovedet dværgpapegøje. En af dem, som forsøgte at gøre Aage V. Nielsen kunsten efter, var Erik Thomasen fra Rødovre, den tidligere mangeårige indehaver af den velestimerede Frederiksberg Fuglehandel på Helgesvej. Som et af de første medlemmer af den nystartede forening, DAK (Dansk Agapornis Klub), brugte han fra slutningen af 1970’erne mange ressourcer på at få en gruppe Orangehovedede dværgpapegøjer til at yngle i en kæmpemæssig voliere, hvor fuglene blev tilbudt mange forskellige redemuligheder.\nPå dette billede af en Orangehovedet dværgpapegøje (Agapornis p. pullarius) ser man også artens karakteristiske ranke kropsholdning, her repræsenteret af en hanfugl\nDet er således kendetegnende for fugleholdere, der har den Orangehovedet dværgpapegøje, at de eksperimenterer med forskellige typer af redemuligheder. Selv om opdræt også kan finde sted i en almindelig undulatredekasse, så har nogle opdrættere prøvet at lave kopier af trætermitboer fra naturen for at stimulere fuglenes ynglelyst. Med en blanding af sand, kalk, gips og cement har nogle fugleholdere, bl.a. den verdenskendte tyske dværgpapegøjeekspert, Helmut Hampe (der var forfatter til det klassiske værk, ”Die Unzertrennlichen”, fra 1934), bygget kunstige termitboer, der sågar blev malet udvendigt for at fremstå endnu mere virkelighedstro. Det kunstige termitbo indeholdt et redekammer, som der var adgang til via en ca. 30 cm lang adgangstunnel, og som var fyldt op med kork, der har vist sig at være det mest ideelle fyld, da det ikke styrter sammen. Det antages, at kork, der giver fuglen mulighed for at grave, stimulerer den Orangehovedet dværgpapegøjes redeadfærd i fangenskab. Andre har fyldt redeanlæggene med tørv, som forinden var blevet gjort vådt for siden at tørre hårdt op, inden det blev presset ned i redeanlæggets kammer og tunnel. Det blev banebrydende, da en tysk opdrætter i starten af 1970’erne udstyrede redekamrene hos sine Orangehovedede dværgpapegøjer med termostatbaserede varmelegemer, da det sikrer en højere og mere konstant temperatur inde i selve redekammeret i løbet af avlssæsonen. Man har benyttet temperaturer på 23 til 25 graders Celsius indtil klækning af det første æg, for derefter at sætte temperaturen op til 25 til 27 graders Celsius. I sommerperioder, hvor udendørstemperaturen fast har ligget på 25 graders Celsius, har man undladt at benytte den kunstige opvarmning.\nMedens hunnen graver reden, kan hannen sidde uden for redehullet ved siddepinden, hvor den sidder og ”sludrer”. Parring kan foregå samme sted. Når hannen lægger an til parring, sidder han rank og med oppustet fjerdragt samt udspilede halefjer, medens han vedvarende ryster hovedet. Han kradser sig ikke ved næbbet med den ene fod, som det f.eks. kendes fra dværgpapegøjearterne med den hvide øjenring. Man ser heller ikke, at den Orangehovedet dværgpapegøje-hun spreder vingefjerene op til og under parringen, som det ellers ses blandt flere af de øvrige dværgpapegøjearter.\nHvis den Orangehovedet dværgpapegøje endelig tager den tilbudte redemulighed til sig, kan den lægge helt op til 7 æg, der alene ruges af hunnen, og som klækkes efter 22 - 23 dage. Hunnen kommer ud af reden et par gange om dagen og bliver i øvrigt madet af hannen. Sammenlignet med andre dværgpapegøjearters unger forekommer de Orangehovedede dværgpapegøjers unger straks efter klækningen meget nøgne. Den første tid har ungerne stadig deres næbtand, og i en alder af 11 – 13 dage begynder de at åbne deres øjne, og det er nu tid til at ringmærke fuglene. Man skal imidlertid være særdeles forsigtig med unødvendige forstyrrelser, da arten, som allerede nævnt, generelt er sky. Et par dage senere viser de første fjerposer sig, og derpå viser de første fjer sig. Ca. 35 dage gamle er ungerne næsten fuldt fjerede, og ca. en uge senere forlader de reden. Knapt 9 uger gamle er ungerne selvstændige. I modsætning til andre dværgpapegøjearters unger vender den Orangehovedet dværgspapegøjes unger ikke tilbage til reden, når de først er fløjet ud. Såfremt fuglene føler sig truet, ser man oftere end hos andre dværgpapegøjearter, at forældrefuglene forsøger at beskytte ungerne ved at lade disse sidde mellem sig på en gren. Nogle opdrættere betegner de udfløjne unger som særdeles sky, hvorimod andre betegner dem som forbavsende rolige. Ungerne begynder som tidligere omtalt, skiftet til voksenfjerdragten i en alder af ca. 4 måneder.\nSom siddepinde kan man med stor fordel benytte grene med mange forgreninger, som samtidig giver fuglene mulighed for at sidde på grene og kviste af forskellig tykkelse, så føddernes muskulatur benyttes i forskellige stillinger og ikke fastlåses i en bestemt position. Fuglene har en forkærlighed for tynde højtplacerede grene, hvor de kan sidde og hvile sig. Selv om hannen og hunnen i et sympatipar holder sammen for livet, så ser man, at når flere par af den Orangehovedet dværgpapegøje holdes i samme voliere, så sidder de ikke nødvendigvis altid sammen og hviler sig. Fuglene kan godt lide at sidde sammen to og to uanset køn, så to hanner eller to hunner kan også godt sidde og hvile sig sammen, hvilket må siges at være bemærkelsesværdigt.\nBlandt de Orangehovedede dværgpapegøjer opstår der oftere end blandt de øvrige dværgpapegøjearter uforklarlige dødsfald. Det er ikke sjældent, at fugleholdere har oplevet en pludseligt opstået gispen hos fuglen uden andre former for forudgående sygdomstegn. Hvis en fugl først har fået denne gispen, kommer den sig ikke over det, og den dør enten i løbet af nogle få timer eller enkelte dage. Omvendt er denne art også kendt for at kunne blive over 10 år gammel. Ligesom i forhold til Taranta dværgpapegøjen (Agapornis taranta) går der også ”vandrehistorier” om den Orangehovedet dværgpapegøje, som går ud på, at såfremt den ene part i et sympatipar dør, så følger den længstlevende mage den i døden i løbet af kort tid.\nDen Orangehovedet dværgpapegøje skal holdes i en voliere, hvor den føler sig tryg, og dens naturlige adfærd kan komme fuldstændig til sin ret. I et lille bur vil denne art fremstå passiv, og den vil blot sidde stille på en bestemt pind eller gren i buret dagen lang. Omvendt er den Orangehovedet dværgpapegøje ikke en særlig aktiv fugl, og den foretrækker at kravle rundt i grenene frem for at flyve.\nGennem de seneste år har en lille håndfuld opdrættere rundt om i Europa, ikke mindst i Portugal, Tyskland, Holland og Storbritannien haft held med regelmæssigt at opdrætte denne art, og lad os endelig håbe, at denne udvikling fortsætter, så arten ikke helt forsvinder i fangenskab.\nDer er fundet en gulbroget fugl i naturen. Derudover er der rapporter tilbage i 1960’erne fra Portugal om en importfugl, der var Lutino. Jeg har haft lejlighed til at se farvefotos af denne fugl (en han-fugl), og det var en ekstremt smuk fugl. I USA er der omtalt en blå mutation i slutningen af 1970’erne, men denne oplysning er ikke bekræftet.\nDer findes flest frimærker med ikke særligt vellignende motiver af den Orangehovedet dværgpapegøje. Her et frimærke fra Cameroun, hvor man ser en hanfugl til venstre og en hunfugl til højre. Læg mærke til, at man bruger en af de gamle latinske artsbetegnelser på frimærket. Nominatformen hedder i dag Agapornis pullarius pullarius\nDen Orangehovedet dværgpapegøje er den dværgpapegøjeart, som er sværest at fodre i fangenskab. Den kan i en lang periode ernære sig ved en bestemt frøblanding for derpå pludseligt ikke at ville indtage dette foder. En stor del af den samlede foderplan består af en blanding af småkornede hirsearter, søde æbler og pærer, gulerod samt figner. Den er overordentligt glad for kolbehirse.\nI yngleperioden er en spiret frøblanding obligatorisk. Under spiringsprocessen omdannes frøenes olier, fedt og stivelse til simple sukkerstoffer, der fuldt ud kan optages i fuglens organisme. Det spirede frø kan tilsættes reven gulerod. Resultatet er en let fugtig masse, der passende kan tilsættes vitaminer og pulveriserede mineraler. Det er vigtigt at understrege, at dette foder kun har en meget begrænset holdbarhed, og det skal derfor fjernes efter senest 12 timer og endnu hurtigere, hvis det er varmt i vejret. Nogle fugleholdere har haft held med at tilbyde den nektar, ligesom andre fugleholdere benytter levende foder i form af melorme i yngleperioden.\nUd over forskelligt frugt, jf. ovenfor, tages gerne mælkebøtteblade, fuglegræs, o.lign. samt årstidens friske bær. Den er ligeledes glad for friske rajgræsfrø.\nSe i øvrigt samme afsnit under artiklen om den Sorthovedet dværgpapegøje (Agapornis personatus).\nEksempel på ”stilleben”-maleri fra omkring år 1620/30, "Blumenstilleben", der er malet af Peter Binoit, og som hænger på Rheinland-Pfalz Staat Museum i Mainz i Tyskland. Det er blot et af flere samtidig eksempler på ”stilleben”-malerier, der illustrerer den Orangehovedet dværgpapegøje, her et par på maleriets nederste højre hjørne\nDen Orangehovedet dværgpapegøje i (kunst)historisk perspektiv\nNår man læser i faglitteraturen om den Orangehovedet dværgpapegøje får man at vide, at det var den første dværgpapegøjeart, der blev beskrevet og klassificeret af videnskaben, hvilket skete helt tilbage i 1758. Det var den senere så verdensberømte svenske læge, botaniker og zoolog, selveste Carl von Linnè (Carolus Linnaeus), som stod for dette arbejde. Imidlertid går vores viden om den Orangehovedet dværgpapegøje væsentlig længere tilbage i historien, idet den har været kendt i Europa siden år 1603. Den første omtale af den Orangehovedet dværgpapegøje fremgår af den videnskabelige bog, "Exoticum Libri decem" fra 1605, hvor den hollandske botaniker Charles de l'Escluse (Carolus Clusius 1526 - 1609) beskriver den Orangehovedet dværgpapegøje som "Psittacus minimus" (den lille papegøje).\nAllerede fra begyndelsen af det 17. århundrede var den Orangehovedet dværgpapegøje et foretrukkent ”kæledyr” blandt Europas velstående, ikke mindst blandt det engelske aristokratis fornemme damer, som gik spadsérture med fuglen på fingeren. Fuglene blev importeret fra Afrika og tabene ved at transportere fuglene fra dette kontinent til Europa, hvortil de ankom med klippede svingfjer, var betydelige. Betegnelsen ”lovebird” (kærlighedsfugl), som slægtsbetegnelse på engelsk, stammer fra de velstående kredse i det gamle England, hvor der eksisterede en tradition med at vise sin kærlighed i form af at forære en sådan fugl som gave til sit hjertes udkårne. Fra midten af det 18. århundrede blev det mere regelmæssigt at holde fugle i bure i Europa, og den Orangehovedet dværgpapegøjes popularitet i Europa fremgår også af den videnskabelige artsbetegnelse, som Carl von Linnè, gav den i 1758, nemlig "pullaria" (som er kælenavn for en lille kær papegøje, det latinske ”pullus” betyder egentligt et ungt eller lille dyr). Pullarius (tidligere pullaria) er den dag i dag stadig dens artsbetegnelse, selv om Agapornis-slægtens taxonomi og nomenklatur siden da er blevet revideret indtil flere gange.\nDen Orangehovedet dværgpapegøjes popularitet kan også dokumenteres gennem samtidens billeder i form af vellignende malerier.\n”Stilleben” (på engelsk ”still life” og på hollandsk ”stilleven”, hvilket på begge sprog betyder "stille liv") er den tyske betegnelse for en stilart inden for malerkunsten, hvor opsætninger af normalt mindre objekter, som f.eks. frugter, blomster eller instrumenter, der er anbragt uden for deres normale sammenhæng, gengives dekorativt, symbolsk og meget præcist. Det er svært nøjagtigt at skelne ”stilleben” fra portrætter, landskabsmotiver, historiske motiver, hvorfor den præcise historie bag denne stilart er uklar. Imidlertid kan ”stilleben” spores helt tilbage til det gamle Ægypten. På de gamle egyptiske gravmalerier kan man ofte se vægmotiver, der afbilder mad og brugsgenstande, hvilket menes at have en sammenhæng med de afdødes behov i den hinsides verden. Også antikkens Rom har anvendt denne stilart, hvilket bl.a. kan ses på de velbevarede friseri Pompeii . Det var dog først i den sene middelalder og tidlige renæssance , at begrebet dukkede om som en selvstændig stilart, hvor kunstnerne gjorde meget ud af opsætning, placering, udformning og lyssætning. Det var især i Nordeuropa, at ”stilleben” blev udbredt, og man regner det for en egentlig stilart fra omkring 1650'ernes Holland. Senere malere udviklede ”stilleben” til at være en fuldstændig naturtro gengivelse af de forskellige opstillinger. Malerier med frugt, mad og vin symboliserede gæstfrihed, hvorfor sådanne ”stilleben” malerier oftest hang i boligens entré. Jeg er ikke bekendt med, om Statens Museum for Kunst i København fortsat har en særududstilling om ”stilleben”, men da jeg var der senest, for ca. 3 år siden, kunne man opleve en hel afdeling med flot komponerede ”stilleben”-malerier.\nEn af disse ”stilleben”-malere var den hollandske Peter Binoit. Omkring 1620/30 malede han nedenstående ”stilleben”-maleri, der fremstår så realistisk, at man kan artsbestemme de enkelte blomster i buketten. Det er endda malet så realistisk, at man sidenhen har kunnet konstatere, at Binoit ikke har malet en buket, som stod foran ham, da de forskellige blomster blomstrer på forskellige tider af året. Hvis man ser på maleriets nederste højre hjørne, vil man kunne se to Orangehovedede dværgpapegøjer, der sidder og hakker i et granatæble. Virkeligheden er, at det nok ikke har været et granatæble, som fuglene hakkede i, da dette æble var en dyr importvare, som næppe har været brugt som fuglefoder.\nDen Orangehovedet dværgpapegøje (Agapornis p. pullarius) er en meget omgængelig fugl, så hvis man er så heldig at have flere af dem, er det muligt uden problemer at holde dem i flok\nNår den Orangehovedet dværgpapegøje blev illustreret på ”stilleben”-malerier skete det ofte i sammenhæng med frugt og grøntsager, hvilket sikkert er en henvisning til disse fugles kostvaner eller dens status som en værdifuld eksotisk fugl. På den tid var det at holde papegøjer i de velstående kredse nemlig en ”ædel besiddelse”, da fuglene ikke ikke blev spist og alene blev holdt i bure, oftest i boligens mest repræsentative rum.


Vi prioriterer høj kvalitet og etiske og miljømæssige aspekter i produktionen.\nOdd Molly har ingen egenproduktion og får i stedet sine kollektioner fremstillet af udvalgte leverandører i Kina, Indien, Portugal, Italien, Marokko og Tyrkiet. Som følge af de håndlavede og komplicerede detaljer på mange varer stiller Odd Molly særligt høje krav til sine leverandører. Valget af producenter er først og fremmest baseret på produktkvalitet og leveringssikkerhed, men etiske og miljømæssige betingelser er også en faktor, og ligeledes skal produktionen være økonomisk levedygtig. Vi stræber efter lange partnerskaber med vores leverandører og besøger dem jævnligt for at udvikle vores kollektioner og sikre, at de holder den høje kvalitet, som vi forventer.\nPortugal er et af de europæiske lande, der stadig har en blomstrende tekstilindustri. De har en lang tradition for at udvikle smukke materialer af høj kvalitet. Fabrikkerne generelt i Portugal er meget avancerede, når det kommer til ny teknik og miljøstandarder.\nAndre fordele er de korte leveringstider for både transport og produktion og muligheden for at producere mindre mængder. Produktionen af vores velourtøj, jersey, bluser, bukser og overtøj er eksempler på produkter, vi fremstiller i Portugal. Al vores produktion i Portugal laves gennem en lokal produktionsagent. De holder daglig kontakt med alle vores leverandører og besøger dem regelmæssigt for at sikre, at alt kører, som det skal.\nPortugal betragtes som et "lavrisiko"-land, og vi udfører ikke tredjepartsrevisioner. Alle leverandører får besøg af Odd Molly-medarbejderne, og de skal underskrive og overholde vores adfærdskodeks.\nItalien er et land, der er kendt for sin tekstilindustri. Der er intet andet land, der er så dygtigt inden for denimproduktion som Italien. Vores producent er beliggende i Umbrien og er kendt for høje kvalitetsstandarder.\nItalien betragtes som et "lavrisiko"-land, og vi udfører ikke tredjepartsrevisioner. Alle leverandører får besøg af Odd Molly-medarbejderne, og de skal underskrive og overholde vores adfærdskodeks.\nI Marokko samarbejder vi med én leverandør af strik. Det er en lille familiedrevet virksomhed, der er meget dygtige. Marokko giver mulighed for at arbejde med europæisk garn af høj kvalitet, med kortere leveringstider sammenlignet med Asien. Fabrikken har haft besøg af Odd Molly-medarbejdere og revideres løbende i henhold til BSCI's adfærdskodeks.\nTyrkiet er et land, der er kendt for sin læderproduktion. Den fabrik, vi arbejder sammen med, er en lille virksomhed beliggende i Istanbul. Ved at arbejde med mange eksklusive mærker kan de sikre høj kvalitet. Fabrikken revideres regelmæssigt i henhold til BSCI's adfærdskodeks.\nKina har en af verdens længste traditioner for tekstilproduktion, og den laves pris forveksles nogle gange med lav kvalitet. Dette kunne ikke være mere forkert. Tværtimod ligger nogle af verdens mest avancerede fabrikker i Kina. De har meget dygtige arbejdere, og intet land kan slå Kina, når det kommer til håndværk og detaljer. Vi producerer forskellige produkter i Kina – strik, bluser, kjoler og overtøj.\nDe fabrikker, vi samarbejder med, har en høj standard, når det kommer til produktkvalitet, og alle fabrikker har været besøgt af Odd Molly-medarbejdere og revideres løbende i henhold til BSCI's adfærdskodeks.\nIndien er et land med en lang tradition for tekstilproduktion. Arbejderne er meget dygtige og er eksperter i håndværket. Vi arbejder med syv fabrikker i områderne Ludhiana, New Delhi og Mumbai. Jersey, vævning, bluser og kjoler med broderi er eksempler på produkter, vi laver i Indien. Alle fabrikkerne har haft besøg af Odd Molly-medarbejdere og revideres løbende i henhold til BSCI's adfærdskodeks.\nVi støtter et adfærdskodeks med principper, der afspejler vores virksomheds kerneoverbevisninger og værdier og de forventninger, vi har til vores forretningspartnere. Adfærdskodeksen henviser til internationale konventioner såsom verdenserklæringen om menneskerettighedern, børns rettigheder og forretningsprincipper, FN’s retningslinjer om menneskerettigheder og erhvervsliv, OECD's retningslinjer, Global Compact-initiativet og Den Internationale Arbejdsorganisation-konventionen (ILO).\nRettighederne til foreningsfrihed og kollektive forhandlinger\nVores virksomhed respekterer arbejdernes ret til at danne fagforeninger eller andre former for arbejderforeninger og til at indgå i kollektive forhandlinger.\nVores virksomhed giver lige muligheder og diskriminerer ikke arbejdstagere.\nVores virksomhed respekterer arbejdstagernes ret til at modtage rimelig løn.\nVores virksomhed overholder loven om arbejdstid.\nVores virksomhed sikrer et sundt og sikkert arbejdsmiljø, vurderer risici og træffer alle nødvendige foranstaltninger for at eliminere eller reducere dem.\nVores virksomhed ansætter ikke nogen arbejdere under den lovlige minimumsalder.\nSærlig beskyttelse for unge arbejdere\nVores virksomhed yder særlig beskyttelse til alle arbejdere, der endnu ikke er voksne.\nIngen usikre ansættelsesforhold\nVores virksomhed ansætter medarbejdere på grundlag af dokumenterede kontrakter i henhold til lovgivningen.\nIntet tvunget arbejde\nVores virksomhed beskæftiger sig ikke med nogen form for tvangsmæssig slaveri, handlet eller ikke-frivilligt arbejde.\nVores virksomhed træffer de nødvendige foranstaltninger for at undgå miljøforringelse.\nVores virksomhed tolererer ikke nogen form for korruption, afpresning, underslæb eller bestikkelse.\nFor at sikre, at disse principper respekteres i vores forsyningskæde, er Odd Molly medlem af Amfori BSCI (Business Social Compliance Initiative). Sociale revisioner udføres regelmæssigt med det mål trinvist at opnå forbedringer.


60 år: Fra gulvet på Danfoss til fagbevægelsens top | Arbejderen\n60 år: Fra gulvet på Danfoss til fagbevægelsens top\nMona Striib, forbundsformand for FOA, fylder 60 år den 12. februar 2021.\nI spidsen for landets tredjestørste fagforbund, FOA, står Mona Striib, der allerede nu har dedikeret mere end to tredjedele af sit liv på at kæmpe for bedre vilkår for ufaglærte og faglærte og mod ulighed.\nEn sand velfærdskriger der giver sine modstandere klar besked, siger dem, hun arbejder tæt sammen med, om kvinden, der allerede som 18-årig koldingenser blev tillidsrepræsentant for de ufaglærte i Danfoss.\n”Jeg bliver så vred, når medlemmer bliver behandlet dårligt.”\nSådan siger FOA's formand Mona Striib, når hun skal beskrive, hvorfor hun alle dage har brændt for fagbevægelsen og for at stille op på hendes egne og kollegernes vegne. Og der er ingen tvivl om, at indignation alle dage har været en central drivkraft for formanden i sin utrættelige kamp for bedre vilkår for medmennesker og medlemmer.\nFredag den 12. februar fylder Mona Striib 60 år, og selve dagen kommer hun til at tilbringe med KL, hvor de sammen skal nå til enighed om de nye offentlige overenskomster. Her sidder Mona Striib med som formand for Forhandlingsfællesskabet – en sammenslutning af 51 faglige organisationer for kommunalt og regionalt ansatte, der repræsenterer 565.000 medarbejdere i det offentlige. En post, hun overtog, da lærernes daværende formand, Anders Bondo, i 2019 takkede af.\nPosten som FOA-formand overtog Mona Striib midt under de dramatiske overenskomstforhandlinger i 2018. Siden har hun stået i spidsen for 52 forskellige faggrupper i et forbund, der blandt andre organiserer social- og sundhedsansatte, kantinemedarbejdere, dagplejere, reddere og rengøringsassistenter.\nFra gulvet på Danfoss\nIkke kun det, der ligger inden for den danske model, men hele det socialpolitiske felt har Mona Striib engageret sig i igennem hendes tid som fagligt aktiv. En sand velfærdskriger der giver sine modstandere klar besked, siger dem, hun arbejder tæt sammen med, om kvinden, der allerede som 18-årig koldingenser blev tillidsrepræsentant for de ufaglærte i Danfoss.\nSiden arbejdede hun en årrække som jord- og betonarbejder. Det er forklaringen på, at der i fundamentet dybt under museet Trapholt er aftryk af Mona Striibs hånd og fod. Arbejdet harmonerede skidt med, at hun blev gravid med sit tredje barn. Derfor byttede Mona Striib bygge- og anlægsarbejdet ud med hjemmeplejen – og SiD-medlemskabet med FOA. Her blev hun i 1995 valgt som lokalformand i Kolding, og i 2004 blev hun næstformand i forbundshuset på Staunings Plads i København.\nKæmper indædt mod uretfærdighed\nIgennem hendes 14 år som næstformand har Mona Striib særligt været optaget af det socialpolitiske felt, og hun er stærk til at samle mennesker og kræfter for i fællesskab at skabe resultater. Et eksempel er Værdig Reform-samarbejdet, hvor 64 sociale og faglige organisationer kæmper for bedre førtidspensions- og fleksjobregler.\nOver for medlemmerne udmønter Mona Striibs kamp for større lighed sig i en ambition om på sigt at få ændret løndannelsen på det offentlige område. I stedet for at give lønstigninger i procenter bør de som på det private arbejdsmarked udregnes i kroner og øre, mener FOA-formanden. Også kampen mod nedslidning og muligheden for tidlig tilbagetrækning for de slidte er et vedvarende fokusområde for Mona Striib, der har skubbet hårdt på for den nu vedtagne Arne-pension.\nMedlemmer, børn og børnebørn\nSelv bruger hun udtrykket, at hun lægger øret til jorden for at vide, hvad der rører sig blandt medlemmerne helt ude på den enkelte arbejdsplads. Det seneste lille år har jorden buldret, mens corona har raset, og over et dusin såkaldte trepartsaftaler med arbejdsgivere og regeringen er der indgået for at sikre medlemmerne bedst mulige vilkår under det værst tænkelige pres. Et pres der endnu ikke er lettet. Men imens vil Mona Striib utvivlsomt gøre sit yderste for at stå stærkt som en søjle for FOA's medlemmer, sådan som hun også gør det for sine tre højt elskede børn og tre børnebørn.\n12. feb. 2021 - 05:30 12. feb. 2021 - 05:32\naf Ulla Gunge, pressemedarbejder, FOA


Portugal vs Tyskland Tips, Spilforslag & Optakt - bettingexpert\nPortugal - Tyskland Tips & Spilforslag\nBEDSTE PORTUGAL VS TYSKLAND FORUDSIGELSE\nTippet til: 6.00 - 19. juni 09:45\nJeg forventer en god fodbold kamp, når Portugal og Tyskland krydser klinger senere i dag. Jeg tror, at Tyskland får tre point i kampen. Portugal kommer til at stå relativ defensiv og det bliver en afventende første halvleg. Tyskland har brug for point efter deres nederlag til Frankrig, hvorfor jeg forventer, at de vil kom til at presse på. Synes odds 6 er godt betalt.\nPortugal har scoret i de seneste 8 kampe i denne turnering\nDet er en kamp, som kan få munden til at løbe i vand for de fleste fodboldfans når de forsvarende europamestre fra Portugal tager turen til Allianz Arena, hvor de står over for Tyskland i gruppe F. Det er et opgør, som ikke har været særlig favorabelt for Portugal gennem årene, men de vil helt sikkert have stor selvtillid efter deres succes i 2016, mens Tyskland så meget svage ud ved VM i 2018.Læs mere\nTippet til: 7.20 - 19. juni 09:47\nDet bliver på papiret en god kamp, når to af favoritterne til at løbe med det hele mødes. De har nogle dygtige offensive spillere. Jeg synes dog, at Tyskland overall har et bedre hold, og jeg tror de løber med sejren i dag. Jeg kunne godt se, at Tyskland vinder med 2 mål og synes oddset er alt for højt.\nPORTUGAL - TYSKLANDHVEM VINDER?\n631 Stemmer i alt\nfeb. 10, 2021 01:08\nDet var ikke helt nemt og enkelt for Portugal i Euro 2021 kvalifikationen. De viste sig ikke frem fra deres bedste side i kvalifikationsgruppen, og det har betydet at de er havnet i gruppe F, som af de fleste er betegnet som dødens gruppe. De endte på andenpladsen med 17 point i otte kampe, mens Ukraine indtog førstepladsen. Det blev til nogle store sejre, men alligevel også nogle dårlige præstationer.\nHvordan Tyskland kvalificerede sig til EURO 2021\nDet så helt anderledes ud for Tyskland, som bare cruisede gennem deres kvalifikationsgruppe. De vandt syv ud af otte kampe, og scorede 30 mål på vej mod fodbold EM 2021, hvilket var nok til at holde naboerne fra Holland på andenpladsen i kvalifikationsgruppe C. Der er en grund til at Tyskland har været med ved flere EM-slutrunder end nogen anden nation.\nPortugal vs Tyskland statistik og analyse\nDet er et indbyrdes opgør, som Tyskland har domineret i de seneste år. Portugal har ikke slået deres modstandere i en kamp af betydning siden EM i 2000. Deres seneste kamp fandt sted i gruppespillet ved VM i 2014, hvor Tyskland vandt 4-0 på deres vej mod trofæet.\nDenne kamp spilles på Allianz Arena i München, men Tyskland viste sig faktisk flot frem på udebane i kvalifikationsgruppen. De vandt alle deres udekampe, og holdt målet rent i tre ud af fire kampe.\nNår man tager resultaterne i de indbyrdes opgør fra de seneste år i betragtning, er det ingen overraskelse at Tyskland er favoritter i denne kamp. Joachim Löws tropper står til odds 10/11 til at tage sejren i den vigtige kamp i gruppe F. En sejr til Portugal står til odds 5/2, mens uafgjort står til 21/10. En tysk sejr med et handicap på -1 kunne være et skud værd til odds 11/4, når man ser på de seneste resultater.\nTippet til: 1.71 - 19. juni 14:45\nEfter min mening vil det helt sikkert være en meget interessant kamp, begge hold er top europæiske, og vi vil se en cool skue, jeg går ud fra, at vi vil have en opdeling af point her, muligvis Portugal vil vinde. Tyskland skal kæmpe for at vinde for at tælle i kampen for forfremmelse yderligere.\nTippet til: 5.00 - 19. juni 09:49\nI tråd med mine andre spil til denne kamp, så regner jeg med at Tyskland vinder kampen. Jeg synes de har et rigtig godt hold og særligt deres defensiv er bedre end Portugals. Hvis Tyskland kommer foran, som jeg forventer, så skal Portugal frem på banen hvilket giver fine muligheder for nogle tyske omstillinger.\nTyskland har scoret i de seneste 9 kampe i denne turnering\nTippet til: 2.02 - 19. juni 11:53\nEn kamp mellem Portugal og Tyskland i em for herrer. En yderst spændende og interessant kamp, hvor jeg tror på mindst 3 mål. Portugal scorede 3 mod Ungarn, og selvom Tyskland ikke fik scoret mod Frankrig, så tror jeg vi får en kamp at se hvor begge de 2 hold får scoret med gode angribere.\nTyskland er ubesejret i de seneste 4 kampe i denne turnering\nTyskland er ubesejret i de seneste 5 udekampe i denne turnering\nDenne sæson har Cristiano Ronaldo scoret 2 mål i 1 kampe i denne turnering\nToni Kroos scorer når som helst\nUafgjort - Portugal (-3) (EH)\nResultat i 2. halvleg: 2-2\nTyskland (-2) (EH)\nIlkay Gündogan scorer første\nKai Havertz scorer første\nWilliam Carvalho scorer når som helst\nJoshua Kimmich scorer når som helst\nTyskland -0.75 (AH)\nTyskland vinder 1. halvleg\nThomas Müller scorer første\nFørste mål mellem 1" og 10"


5 hurtige til\nDe ”5 hurtige” er i oktober måned gået til Niels Rode, som er Indkøbschef hos Indeks Retail.\nHvordan ser du på branchen i 2017 i forhold til 2016?\nDet er stort set status quo i.f.t. 2016, men med større forskelle i de enkelte produktkategorier. Vores primære målgruppe er privatforbrugerne og sekundært de mindre erhvervsdrivende, og i disse målgrupper er udfordringen med digitalisering begrænset, så derfor har vi ikke så store udsving.\nHvordan tror du, at du udvikler dig i forhold til det?\nJeg ser meget positivt mod 2018. Vi har i 2017 styrket Bog & idé kæden væsentligt med 24 nye butikker i kæden. En stor del af disse butikker er konverteret fra vores Bøger & papir-kæde, og vi kan tydeligt se effekten af dette. Derudover har vi også åbnet nye butikker i København og Kolding. Vi har gennemført meget udførlige kundeanalyser og vi ved helt præcist hvad vores kunder forventer at finde i vores butikker og hvilke behov vi skal løse for dem. Derfor gælder det i 2018 primært for os at få eksekveret vores strategier.\nHvad gør I for at efteruddanne jeres medarbejdere?\nVi ser det som et helt afgørende forretningselement, at medarbejderne i vores tilknyttede butikker er i stand til at give kunderne den bedste oplevelse, når de besøger vores butikker. Mange kunder besøger vores butikker for at få inspiration/vejledning, og her spiller den løbende efteruddannelse en meget vigtig rolle. Vi har i 2017 bl.a. implementeret en ny kompetenceuddannelse for butiksmedarbejderne, der har fokus på daglig butiksdrift. Derudover afholder vi mange interne kurser med fokus på produktviden og erfaringsudveksling.\nHvad har I gjort for at tilpasse markedet?\nPå baggrund af vores kundeanalyser arbejder vi målrettet med produktudvikling og sortimentsstrategier. Vi har desuden i 2017 lanceret en ny web-platform for Bog & idé, og det giver os en kraftig vækst på e-handel. Samtidig får vi uvurderlig indsigt i de forbrugermønstre, der tegner sig og hvilken rejse kunden tager på i beslutningsprocessen.\nHar du gode idéer til KONPAs udvikling og hvad kan KONPA gøre for dig?\nHvis jeg sammenligner med de øvrige brancheforeninger, vi samarbejder med, så mener jeg at værdiskabelsen hos KONPA bør ligge i konsolidering/validering af markedstal, vidensdeling ift. f.eks. udviklingen i udlandet samt agere talerør i.f.t. det politiske arbejde.


Bloomingville - Nathan skammel | Connox\nBloomingville - Nathan skammel, H 47 cm, grå\nUVP 852,00 DKK 698,50 DKK inkl. moms., gratis forsendelse*\nForventet modtagelse på varelageret (estimeret): 27.11.2020\nKomfortabel skammel med et legende vævet look\nNathan skammel fra Bloomingville er en lille hjælper i hverdagen, der har det hele: Den polstrede skammel er ikke kun ekstremt stabil og af høj kvalitet, men har også et tidløst moderne design. Uanset om det er et sidebord på lænestole og sofaer, til præsentation af bøger, planter og dekorationer, som sæde, som en pouf, eller blot for at sætte fødderne op: Nathan-skammel er en rigtig allrounder. Sædet med et knudeudseende er et ægte blikfang, som Nathan-taburetten ikke behøver at gemme sig foran store møbler.\nModerne universel fodskammel fra Bloomingville\nNathan skammel fra Bloomingville får sit unikke udseende fra designet af dets polstring, der er vævet fra polyester til en legende knude. Benene og sædet er lavet af fyrretræ. Det er designet til en belastning på op til 150 kg.\nDetaljer Vedligeholdelsesinstruktioner: Tør af med en fugtig klud.\nDimensioner Højde: 47 cm, Dybde: 37 cm, Længde: 37 cm\nNEW Bloomingville - Ted Lounge stol 6.499,00 DKK 6.142,50 DKK * NEW Bloomingville - Mundo sofabord 2.025,00 DKK 1.735,50 DKK * TOP Hay - Tray Table fra 1.149,00 DKK 1.112,50 DKK * 4.78 von 5 NEW Bloomingville - Anya hall bænk 3.999,00 DKK *\nOpholdsstue, smagfuldt møbleret med bambus pendellampe, Nathan skammel, Owen spisebord og serveringsskål af marmor\nBambus pendellampe fra Bloomingville er en rustik hængende lampe lavet af bambus. Her vist med Nathan Stool af Bloomingville, serveringsskålen i marmor og det udtrækkelige Owen spisebord.


Det Stille Liv Af Marguerite Duras → Køb bogen billigt her\nDet Stille Liv - Marguerite Duras - Bog\nFrancine Veyrenattes’ bror, Nicolas, slås til døden med sin onkel Jérôme. Sådan åbner Det stille liv.\nRomanen er en fortælling om en familie, hvis liv i al sin stilhed kredser om døden.\nSelv den frihed, som Nicolas genvinder da Jérôme dør, fører ham i sidste ende i døden. Francine er selv opslugt af sin kærlighed til Tiène, mens forældrene ender med at leve på randen af vanviddet.\nMen som romanen skrider frem, træder et andet tema frem: Francines erkendelse af, at hun har været drivkraften bag det hele, men er ligeglad. En erkendelse der bærer hende gennem familietragedien og hen mod det stille liv.\nDen franske forfatter og filmskaber Marguerite Duras blev født i 1914 i Gia Dinh i det sydlige Vietman, dengang Fransk Indokina.\nDa hun var syv år gammel døde hendes far, men moren valgte at blive i Indokina, hvor familien levede fattigt, efter at hun havde tabt sin opsparing på jordspekulation. Moren kom sig aldrig helt over tabet, og hendes ulykke kom til at præge hele familien og blev et tilbagevendende tema Duras’ forfatterskab.\nFakta om Det Stille Liv\nDet Stille Liv, Bøger, Bog\nSikkerhed er meget vigtig, når man handler på nettet, og vi vægter selvfølgelig sikkerhed højt. For at sikre dig tryghed når du køber hos Gucca.dk, bruger vi selvfølgelig kun en NETS godkendt løsning for Internetbetaling. Derfor er det at købe og betale hos Gucca.dk helt sikkert.\nNår vi siger 30 dages fuld returret, så mener vi det selvfølgelig på alle vores produkter. Så hvis du af en eller anden grund fortryder dit køb, og ikke ønsker at beholde din vare, kan du selvfølgelig bare returnere varerne og få dine penge tilbage. Inden du sender din returvare tilbage, er det en fordel, hvis du først tager kontakt til os.\nDet er meget vigtigt, at du som vores kunde modtager dit produkt både sikkert og hurtigt. Det medfører, at hvis varen er på lager, så modtager du den indenfor 1-2 hverdage. Den præcise lagerstatus er altid synlig ved hver enkelt vare. Du kan altid sende en e-mail eller ringe til os, hvis du har spørgsmål til leveringstid eller lagerstatus.\nHandler du hos Gucca, så tilbyder vi dig at vælge mellem adskillige typer betalinger. Du vælger bare den, der passer lige til dig. Uanset hvad du gør brug af, kan du føle dig sikker og tryg, når du køber hos Gucca.dk Klik på efterfølgende link, for at få de betalingsmuligheder du kan benytte. Bemærk at pengene først hæves fra din konto, når vi sender varen til dig.\nStøder du på problemer, eller har du spørgsmål når du besøger Gucca.dk, beder vi dig tage kontakt til os med det samme. Vi er ved telefonerne og besvarer e-mails alle hverdage mellem kl. 10-15, og vi bestræber os altid på, ikke bare at yde dig den assistance du ønsker, men også at det er med et smil på læben og i godt humør.\nNår du handler hos os, kan du bagefter spore, hvor langt forsendelsen er kommet. Du kan logge ind på din personlige ordreside, så snart købet er færdiggjort. På din personlige ordreside har du mulighed for at følge med i, hvornår din pakke er blevet afsendt. Og i samme øjeblik vi afsender din pakke, vil du få en mail fra os.\nDin anmeldelse af Det Stille Liv\nproduct_stock_yes product_offer_no product_preorder_no\tproduct_buyable_yes product_group_bog path_bog_forside path_bog_bøger path_bog_skønlitteratur path_bog_detstilleliv


Westernportalen - Danmarks største westernsite...: Balance kommer i første række\nBalance kommer i første række\nHar du ofret balancen til fordel for lavere hastighed i din hest’s Pleasure-galop ? Troy Compton forklarer her, hvorfor balance kommer i første række.\nNår din hest bevæger sig i en balanceret, samlet ramme, driver han sig selv frem bagfra, i stedet for at trække sig selv frem med forparten. Det vil ikke blot øge hans skridtlængde, men også forbedre hans manøvreringsdygtighed og præsentere et mere naturligt, tilfredsstillende billede - her med de seneste AQHA Western Pleasure bedømmelsesregler i baghovedet.\nMin tommelfingerregel er; at du ved, din hest galopperer korrekt, når det føles som om, han kan udføre et galopskifte på ethvert tidspunkt. Jeg vil komme ind på de tre forskellige galop-levels, der ligger imellem en ’downhill’, menneskeskabt galop, og en ægte, balanceret galop.\n1. Hvis hestens hoved er bag den vertikale linie, og hans vægt ligger på forparten, vil det se ud som om, han galopperer ’downhill’ (nedad bakke). Som et resultat heraf vil han se anspændt og utilpas ud. Han kan have et frygtsomt udtryk eller anspændt, rejste ører. I stedet for at lade hovene lande blødt, med uændret skridtlængde, vil han bevæge sig uens og hovene vil ramme underlaget hårdt. Han vil føles hård og urolig at ride fra sadlen.\n2. Prøv at løsne op for din tilbageholdenhed på hestens forpart og tilføj lidt drivkraft. Dette vil hjælpe ham med at holde balancen og bevæge sig mere naturligt - og han vil blive gladere. Hans vægt vil skifte mere til bagparten, og han vil bedre kunne bruge sine skuldre. Ved hjælp af en smule samling, kan du forbedre hans balance og atletiske formåen.\n3. Du skal nu bibeholde den drivkraft, du har tilføjet hesten, ved at bringe hestens hoved lodret ned mod jorden. Du balancerer hans krop og forbedrer hans naturlige skridtlængde. Hans hofteparti vil se større og længere ud (bevis for at han bruger den til at balancere sin vægt og skabe drivkraft i galoppen). Ligeledes vil ryggen blive rundet, og skuldrene blive løftet. Denne frihed i skuldrene vil skabe bedre skridtlængde.\nSlutresultatet ? En glad, afslappet hest, som præsenterer et naturligt, behageligt billede!


Gulvafslibning Randers - Gulvafslibning i Århus & Omegn - Gulvafhøvling til billige priser\nHome » Gulvafslibning Randers\nDM Gulve udføre gulvafslibning i Randers.\nVi er din lokale gulvsliber, hvad enten du sidder i Randers, Aalborg eller i København.\nDM Gulve er et erfaren gulvsliberfirma, der tilbyder alt inden for gulvafslibning og gulvafhøvling i hele Randers, behandling af gulve og lægning af nyt gulv. Vi er fleksible og rykker ud med kort varsel i hele Danmark – hvad enten det er formiddag, eftermiddag eller weekend.\nEn gulvmand Randers der udføres store såvel som små opgaver.\nDet er altid den samme gulvmand i Randers der kommer og udføre gulvarbejdet\n• Private boligejere i Randers\n• Kommuner i Randers\n• Institutioner i Randers\n• Skoler i Randers\n• Plejehjem i Randers\n• Boligforeninger i Randers\n• Virksomheder – store som små i hele Randers\nGulvafslibning pris og gulvafhøvling priser i Randers\nDm Gulve er din lokale gulvmand i Randers\nDm Gulve udføre billig gulvafslibning i Randers\nså kontakt os for et gratis og uforpligtigende tilbud på en gulvafslibning i Randers eller en gulvafhøvling i Randers.


EBLIDA 2013 mm. - Danmarks Biblioteksforening\nEBLIDA 2013 mm.\nPå det europæiske plan er bibliotekernes mulighed for at stille e-bøger til rådighed den helt store opgave. Det handler om forretningsmodeller og ophavsret. DB er repræsenteret af bibliotekschef Lone Knakkergaard, Vejle Bibliotekerne, i EBLIDAs styrende organ. Der er meget stor forskel på de europæiske bibliotekers muligheder for at stille e-bøger til rådighed for borgerne – de danske fremgår af Tema 2.\nFor at sætte fokus på problematikken planlægger EBLIDA en kampagne, The Right to e-read, den 23. april 2014. Det er endnu åbent om Danmark deltager. EBLIDA har endvidere deltaget i dele af EU-kommissionens Licenses for Europe. Det har dog været en meget vanskelig opgave. Fokus er oftest på rent kommercielle perspektiver, hvilket er et handicap for biblioteksbrugernes adgang. EBLIDA valgte derfor at gå ud med egen pressemarkering.\nI EBLIDA udarbejder ekspertgruppen for ophavsret (EGIL) grundlaget for foreningens politik og mange af de konkrete holdninger har sit udspring her. Se www.db.dk/danmarks-biblioteker/årgang-2013-nr-3.\nKoordinering med Norden\nEBLIDAs politik koordineres med IFLAs, så det sikres, at begge biblioteksorganisationer trækker i samme retning og går efter samme mål: borgernes ret til lån af digitale ressourcer inkl. e-bøger. DB arbejder i disse sammenhænge også sammen med de nordiske søsterorganisationer. IFLAs præsident fra august 2013 og to år frem er fra Norden, Sinika Sipilä, direktør for den finske biblioteksforening.


2 gode ting altid at gøre på dine websites - Bygsite\nDer findes et utal af artikler online om best practise om det ene eller andet vedrørende din hjemmeside. Hver enkelt forsøger at give dig et endeligt svar på, hvordan man skaber og bygger den bedste og mest brugervenlige side for dine besøgende.\nI dette indlæg skal vi se på to små, men gode elementer der kan hjælpe din sides SEO og forbedre brugervenligheden og dermed sikre, at dine besøgende ikke klikker hurtigt ud af din side, når de først er derinde.\nBegge disse råd er inspireret af siden online-lån.dk, hvor du med fordel kan klikke dig ind og blive klogere på, hvordan man skaber en god hjemmeside – især hvis du er inden for samme branche.\nDet første råd som du med fordel kan gøre allerede i dag, er at få et aktivt link i din footer til din forside. Mange SEO-gutter mener, at dette giver lidt ekstra ”juice” til hele dit site, som kan styrke dine placeringer i søgemaskinerne.\nSelv hvis dette ikke skulle være sandt, så er det nemt at implementere og HVIS det virker – hvorfor så ikke bare gøre det?\nDet er hurtigt og let at gøre.\nDen anden ting som du kan overveje er i forhold til at styrke brugervenligheden. På den førnævnte side har de en lækker ”slider”, hvor man selv kan justere det ønskede beløb samt din alder.\nSådan en interaktiv funktion giver folk lyst til at klikke og udføre en handling. Derfor er det en god idé for dig at blive inspireret af. Du behøver ikke nødvendigvis at vælge en fuldkommen lignende funktion.\nMen selve idéen bag: At have noget som folk vil klikke på og får dem til at udføre en handling – det er altid en god idé.\nDu holder dem på siden længere tid, OG du gør hele situationen mere overskuelig for dine brugere.


Aalborg gør corona-regning op\n16.11.2020 kl. 13.04\n78,9 millioner kroner.\nDet skønner forvaltningerne i Aalborg Kommune, at corona-håndteringen løber op i, når hele 2020 er gået.\nDet fremgår af en sagsfremstilling til magistratens møde mandag, hvor politikerne blev præsenteret for et samlet skøn over udgifterne for hele året. Pr. 30. september lyder den samlede corona-regning på 58,8 millioner kroner.\nDet dækker både over direkte ekstra omkostninger såsom personaleudgifter, værnemidler, leje af telte – og indirekte omkostninger som eksempelvis mindreindtægter ved betalingsparkering og parkeringskontrol.\nDet samlede beløb dækker over et merforbrug på 123,5 millioner kroner og mindreudgifter på 44,6 millioner kroner.\nSærligt grelt ser det ud på ældre- og handicapområdet, hvor der forventes et underskud på mellem 22 og 32 millioner kroner, når året er gået.\nIndtil videre har Aalborg Kommune fået en statslig kompensation via bloktilskuddet på omkring 50 millioner kroner, men dette beløb er ikke endeligt, da regeringen og KL forventes snarest at genoptage forhandlinger om niveauet for kompensationen af kommunernes coronarelaterede udgifter. mdbr@kl.dk\nCOVID19, Økonomi, Budget\nSvar på dette indlæg: Aalborg gør corona-regning op Felter med * skal udfyldes


Behandling af abstinenser. Abstinenser efter rusmidler\nObservation og behandling af alkoholabstinenser | Sygeplejersken, DSR | Sygeplejersken , nr. 1 Denne tilvænning viser sig også ved, at abstinenser skal indtage stadig større mængder for at opnå en effekt. Abstinenssymptomer ses kun, hvis patienten gennem uger til måneder har haft et meget stort alkoholforbrug, og de behandling forekomme, mens der endnu er alkohol i blodet. Ofte må der indledes med en afrusning. Mange af os nyder ved helligdage og ferier meget alkohol, uden at det påvirker vores sundhed i væsentlig grad. Har du brug for at få en snak om din situation, eller hvis du har brug for at få mere viden, så tøv ikke med at kontakte os. Abstinensbehandling og afrusning – behandling hvis du har abstinenser. Hvis man har haft et for stort forbrug af alkohol gennem længere tid, risikerer man at få . okt Denne artikel omtaler om abstinenser efter alkohol. er også afgørende for forståelse af udviklingen og behandlingen af alkoholabstinenser. Danskernes store alkoholforbrug koster sundhedsvæsnet 1 mia. kr. om året (2). Mange sygeplejersker har erfaret, at behandling af alkoholabstinenser kræver. jun Hypoglykæmi med risiko for dødelig udgang kan ses efter længere tids umådeholden alkoholindtagelse. Nogle patienter udvikler abstinenser.\nBEHANDLING AF ABSTINENSER - spartling af indvendige hjørner. Observation og behandling af alkoholabstinenser\nBehandling af abstinenser, must see københavn Fra en sygdom til en anden\nAbstinenssymptomerne består dels af fysiske symptomer i form af tremor, sved, rastløshed, koncentrationsbesvær, psykomotorisk uro og pulsøgning, dels af psykiske symptomer i form af tristhed, indre behandling uro, skyldfølelse samt - evt. Endvidere kan der komme epileptiforme abstinenskramper og Wernickes syndrom. Hypoglykæmi med risiko for dødelig udgang kan ses efter længere abstinenser umådeholden alkoholindtagelse. Nogle patienter udvikler abstinenser, selvom promillen endnu ikke er faldet til 0. Det må ikke forhindre, at man alligevel påbegynder abstinensbehandling. Site map Hvis du oplever abstinenser efter medicin, er det vigtigt, at du ved, at du kan få hjælp. Medicinsk behandling og afrusning er første skridt ud af en medicinafhængighed, og hos Tjele Behandlingscenter har vi stor erfaring med at hjælpe folk ud af deres medicinabstinenser. Abstinenser som følge af misbrug af benzodiazepiner Pludselig ophør af brugen af benzodiazepin medfører abstinenser i form af angst og uro, panikanfald, søvnløshed, mareridt, depression, forvirring, hvileløshed, svimmelhed, rystelser, muskelsmerter, svedtendens, hjertebanken og kramper, der i værste fald kan være livstruende. egedal centret åbningstider Derudover er det et redskab til ensretning af medicineringen i tråd med afdelingens instruks. For mange patienter er alkohol et svært emne at behandling, og de fleste alkoholmisbrugere vil frygte fordømmelse fra deres behandlere. Abstinenser har mere end 25 års erfaring med abstinensbehandling og med døgnåbne centre i hele landet, er hjælpen altid inden for rækkevide. Tidligere klient siger:.\njun Hypoglykæmi med risiko for dødelig udgang kan ses efter længere tids umådeholden alkoholindtagelse. Nogle patienter udvikler abstinenser. Carbamazepin er et middel mod epilepsi, men stoffet kan også anvendes til behandling af abstinenser efter alkoholmisbrug eller medicinmisbrug. I en behandling behandles abstinenser efter rusmidler medicinsk - både for at dæmpe og fjerne risikoen ved abstinenserne, men også for at forhindre den. Carbamazepin er et middel mod epilepsi, men stoffet kan også anvendes til behandling af abstinenser efter alkoholmisbrug eller medicinmisbrug. I en behandling behandles abstinenser efter rusmidler medicinsk - både for at dæmpe og fjerne risikoen ved abstinenserne, men også for at forhindre den. Al behandling under afrusning af abstinenser sker efter lægelig ordination og under tilsyn af Behandlingscenter Tjeles virksomhedsansvarlige læge. Medicinsk behandling af en sygdom ender nogle gange med en helt ny sygdom: Misbrug Abstinenser er udtryk for, at kroppen har vænnet sig til at få medicin. 6. feb Behandling af alkoholabstinenser. Abstinenser behandles med beroligende medicin. Typisk vil en afrusning vare mellem dage med det. Behandling af abstinenssymptomerne vil sikre, at patienterne fastholdes i den videre alkoholbehandling og dermed forebygge en forværring af senere abstinenssymptomer Mange med alkoholabstinens har andre medicinske eller traumatiske tilstande, som kan øge sygelighed og dødelighed.\nBEHANDLING AF ABSTINENSER - jabra sport coach. Observation og behandling af alkoholabstinenser\nAbstinenser kan roit.liuhbl.se være sveden, kvalme, søvnbesvær og rysten. Du kan få ambulant medicinsk behandling i Center for Rusmiddelbehandling København. Rådgivning vedr. abstinenser og afrusning. Hvis du, en af dine venner eller en i din familie har et overforbrug eller misbrug af kokain, vil vi meget gerne høre fra dig. Vi vil hjælpe dig med råd og vejledning om abstinensbehandling, medicin, afrusning samt den videre behandling. Rådgivning vedr. abstinenser og afrusning Hvis du, en af dine venner eller en i din familie har et overforbrug eller misbrug af heroin eller morfin, vil vi meget gerne høre fra dig. Vi vil hjælpe dig med råd og vejledning om abstinensbehandling, medicin, afrusning samt den videre behandling. Abstinensbehandlingen varetages af Alkoholbehandlingens lægekonsulent. Såfremt det ikke er muligt at træffe lægekonsulenten ved din første henvendelse, anbefaler vi, at du venter med alkoholophør, til lægekonsulenten træffes. Anden medicinsk behandling. B-vitaminer. Efter et overforbrug af alkohol kan man mangle B-vitaminer.\nMedicinsk afrusning og behandling af abstinenser behandling af abstinenser De fleste, der lider af alkoholisme, har oplevet at have abstinenser – og det er noget, du som pårørende altid bør forholde dig til og reagere på. Især hvis abstinenserne er tilbagevendende. Tilbagevendende alkoholabstinenser er nemlig et typisk tegn på, at forbruget af alkohol har . Abstinenser efter rusmidler - andre stoffer. De mest almindelige abstinenser efter et rusmiddel som hash er humørsvingninger, søvnløshed og rastløshed. Abstinenser efter rusmidler som kokain, amfetamin og tilsvarende kan give abstinenser i lang tid i form af træthed, og man bliver let at irritere.\nNæsten 4 pct. af alle indlæggelser sker som direkte følge af alkoholskade, og næsten hver dansker over 14 år dør af en alkoholrelateret lidelse (12). Danskernes store alkoholforbrug koster sundhedsvæsnet 1 mia. kr. om året (2). Mange sygeplejersker har erfaret, at behandling af alkoholabstinenser kræver tid og ressourcer. Behandling af alkoholabstinenser\nAbstinenser efter alkohol moss copenhagen male\nLogin Indtast brugernavn og kodeord. Abstinenser efter rusmidler er både forgiftningssymptomer, men de kommer også, fordi kroppen og hjernen mangler rusmidlet.\nAbstinenser kan roit.liuhbl.se være sveden, kvalme, søvnbesvær og rysten. Du kan få ambulant medicinsk behandling i Center for Rusmiddelbehandling København. Carbamazepin er et middel mod epilepsi, men stoffet kan også anvendes til behandling af abstinenser efter alkoholmisbrug eller medicinmisbrug. okt Denne artikel omtaler om abstinenser efter alkohol. er også afgørende for forståelse af udviklingen og behandlingen af alkoholabstinenser.\nBehandling af abstinenser, såler til gummistøvler Fra en sygdom til en anden\nAbstinenser den medicinske behandling af patienter med alkoholoverforbrug hører også behandling og mineraler, særligt B-vitaminer, som vi abstinenser, at langt de fleste mangler. Man estimerer, at pct. Langt de fleste patienter indtager kun stofferne behandling lægens anvisninger. Man kan ikke styre sit forbrug, og det at skaffe og indtage medicin bliver en væsentlig aktivitet i dagligdagen.\nAfhængighed og misbrug af medicin Behandling\nSveden, rysten, søvnbesvær og kvalme kan være tegn på abstinenser.\nDet er ikke let at stoppe med at drikke, hvis man gennem længere tid har haft et overforbrug af alkohol. Når man forsøger at skære ned på forbruget, er der nemlig stor risiko for at få alkoholabstinenser.\nBehandling af abstinenser 4.7\nSiguiente: Royal copenhagen kaffekop » »\nCopyright © Any content, trademarks, or other material that might be found on the this website that is not our property remains the copyright of its respective owners. In no way does this website claim ownership or responsibility for such items, and you should seek legal consent for any use of such materials from its owner. Behandling af abstinenser roit.liuhbl.se


Udvikling af ikke KPI baseret Dashboards baseret på en Raspberry Pi\nForside → Blog → Automation → Udvikling af ikke KPI baseret Dashboards\n4. december 2018 09:08\nUdvikling af Dashboards baseret på Rasbperry Pi\nI det sidste blogindlæg vi lagde op, havde vi skrevet om udvikling af KPI baseret Dashboards.\nNoget som er blevet mere populært fordi, vi i dag kan måle på rigtig mange ting.\nVi kan dog også bruge Dashboards til mange andre ting.\nHer hos Modified har vi flere Dashboards til at stå på kontoret.\nVi har f.eks. lavet et Dashboard, som snakker sammen med vores Google Calendar og faktisk også et som snakker sammen med vores Google Mails.\nVi vil i følgende afsnit prøve at beskrive, hvad der kan laves, og hvordan det kan laves.\nDashboard udviklet på en Raspberry Pi\nFlere af vores Dashboards er udviklet til at ligge på en Raspberry Pi(mini computer), som så er koblet sammen med en computer skærm.\nDet er en “billig” måde at lave et Dashboard på.\nHer ligger det i en browser og kan trække data live.\nDet ene af disse Dashboard, som vi har lavet er koblet sammen med vores Google kalender.\nVi var blevet lidt trætte af, at vi nogle gange havde dobbelt booket vores mødelokale, og derfor lavede vi denne løsning.\nNår vi har kundebesøg skal vi blot skrive nogle bestemte ting i kalender aftalen, og så vises det på Dashboardet.\nHermed kan alle i virksomheden se, hvornår de kan bruge lokalet, og hvornår det er booket.\nDet kan også køre direkte på et TV\nUd over at lave det på en Raspberry Pi, kan det også sættes op, så det kører direkte gennem en browser på et TV.\nHos os har vi f.eks. sat en TV skærm op, hvor vi kan se antal mails fra forskellige fælles mail bokse.\nDet gør, at vi er mere opmærksomme på dem og sikre, at de bliver svaret i ordentlig tid.\nHer er det lavet, så det snakker sammen med vores Google Mail.\nSå længe at en service har en API, er det faktisk muligt at få tingene vist på et Dashboard.\nDerudover har vi også gjort, så vi kan følge vores servere og se live data om dem.\nHer viser de bestemte farver, alt efter om der er noget, vi skal være opmærksomme på.\nAltså har det næsten ingen begrænsninger.\nDet er næsten kun fantasien, der sætter grænser for, hvad der kan lade sig gøre, og hvad du gerne vil have vist.\nDet kan også være, at du gerne vil have vist nyheder på en skærm, jeres planlægningsværktøj (hvis I ikke har noget, så kan vi sige så meget, at vi er i gang med at udvikle et som kommer til salg) og meget mere.\nSå længe at servicen har et veldokumenteret API, så kan man komme langt.\nDet kommer selvfølgelig an på, hvad du gerne vil have lavet.\nMen vi har brugt omkring 5 timer på at lave vores mødelokale Dashboard, købt en Raspberry Pi til 300-500 DKK. og en computerskærm til 1.000 DKK.\nAltså har vores løsning, kostet omkring 5.000-6.000 DKK.\nSå med få penge, kan du få opsat en rigtig god løsning, som f.eks. kan minimere dobbeltbookinger, du kan se live nyheder og meget mere.\nSom du har kunne læse, har vi lavet en del løsninger efterhånden, og vi vil rigtig gerne hjælpe dig også.\nSå hvis du har en ide til et Dashboard – så kontakt os i dag, så vi kan snakke om mulighederne.\nVi giver altid et uforpligtende overslag over hvad det ca. kommer til at koste.\nAbonnementsløsninger og medlemsklubber vinder mere frem\nTags: abonnement, automation, betalingsgateway, dinero, fordelsklub, hastighedsoptimering, kode, kundecase, medlemsklub, optimering, prestashop, programmering, SaaS, udvikling, webshop, woocommerce, wordpress